
	
	
Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А



София 1000, пл. "Света Неделя" №6,  тел: (+359 2)  9401 444, факс: (+359 2) 9401 595


Р Е Ш Е Н И Е  
№ РС-696-24-136

Днес, 25.11.2024 г. в град София, Комисията за противодействие на корупцията, в състав:

Заместник - председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева


У С Т А Н О В И :

Производството е по реда на чл. 89, ал. 1, пр. 1 от Закона за противодействие на корупцията и е образувано въз основа на Решение за образуване на производство за конфликт на интереси № КИ-337 от 24.09.2024 г. на Комисията за противодействие на корупцията /КПК, Комисията/ по сигнал с вх. № С-696/16.09.2024 г. по описа на КПК.
Производството е образувано срещу Миглена Темелкова-Бакалова – ректор на В. у. **. 
По същество в сигнала се твърди, че синът на Темелкова-Бакалова е студент в магистърска програма във В.у.** /ВУ**/, като в същото време е назначен и като преподавател във ВУ**. В сигнала се сочи, че с възлагане на обществена поръчка за училището са закупени два фабрично нови автомобила, единият от които Темелкова ползвала, както за служебните си ангажименти, така и за лични нужди. В сигнала се посочва и обществена поръчка за събиране на оферти с обява, с уникален номер 01401-2024-** и начин на възлагане публично състезание, обект  - доставка, но не се посочва на какво, и до настоящия момент не е класиран участник, направил най-ниското предложение. Към сигнала са приложени одитни доклади от С. п. за 2020 г., 2021 г. и 2022 г. и разпечатки от Регистъра на обществените поръчки.
Във връзка с изложените твърдения в сигнала от Комисията са изискани и постъпили информация и следните заверени копия на доказателства: С писмо с вх. № КПК-9879-6/15.10.2024 г. от председателя на Общото събрание на ВУ** са представени Препис-извлечение от Протокол № 2 от 26.06.2023 г. от заседание на Общото събрание на училището, договори за управление № ДО1-178/17.08.2023 г. и № ДО01-281/06.10.2020 г.; Допълнително споразумение към Трудов договор № ТД-71/17.08.2017 г. за длъжността „преподавател“. С писмо вх. № КПК-10164-2/30.10.2024 г. на КПК от ректора на ВУ** са представени информация и следното: длъжностна характеристика на длъжността „преподавател-и. т.“ при ВУ**; Протокол № 44 от 27.06.2023 г. от заседание на Катедрения съвет на катедра „**“; списък с подписи за тайно гласуване за назначаване на академична длъжност „асистент“ и длъжност „преподавател“ в катедра „**“; Трудов договор № ТД-51/24.07.2023 г.; Заповеди № З-157#2/03.07.2023 г., З-157/29.06.2023 г.; Трудов договор № ТД-54/18.08.2023 г.; Трудов договор № ТД-52/04.08.2023 г.; Удостоверение № 278/11.10.2024 г.; Удостоверение № 978/29.10.2024 г.; Заповед № З-168#1/09.10.2023 г.; Заповед № З-156/29.06.2023 г.;  Заповед № З-156#1/22.01.2024 г. 
Служебно са направени справки в Централизираната автоматизирана информационна система „**“ при А. по о. п., Търговски регистър и регистър на юридическите лица с нестопанска цел /ТРРЮЛНЦ/, електронната интернет страница на ВУ** и НБД „Население“.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от лице с посочени три имена, адрес за кореспонденция, електронен адрес, ЕГН, телефон и е подписан. 
С Договор за управление № Д01-281/06.10.2020 г., на основание чл. 10, ал. 2, т. 10 от Закона за в. о., Решение  по Протокол № 2 от 2019 г. на Общото събрание на ВУ**, министърът на * ** възлага на Миглена Темелкова-Бакалова да упражнява правата и изпълнява задълженията на Ректор на В.у.** /ВУ**/, за срока на мандата на ректор.
На проведено на 26.06.2023 г. заседание на Общото събрание на В. у. по *** по т. 6 от Протокол № 2, след проведено гласуване, с Решение 13 е избрана за мандат 2023-2027 г. за ректор на същото проф. д-р Миглена Темелкова-Бакалова. На основание чл. 10, ал. 2, т. 10 от ЗВО и посоченото решение на Общото събрание на в. у., с Договор № Д01-178/17.07.2023 г., министърът на ** възлага управлението на ВУ** на Ректора проф. Темелкова-Бакалова. 
На основание чл. 119 от Кодекса на труда между ВУ**, представлявано от председателя на Общото събрание – доц. д-р Д. и проф. д-р Миглена Темелкова-Бакалова е сключено Допълнително споразумение № ТД-71#5/21.07.2023 г. към Трудов договор № ТД-71/17.08.2017 г., с което се изменя основното месечно и допълнителни възнаграждения на последната, в качеството й на преподавател - „***“.  
Със Заповед № З-156/29.06.2023 г., ректорът проф. Темелкова упълномощава з.-ректора на ВУ** с ресор „**“ - проф. д-р И. С. със следните правомощия: да прилага конкретни механизми с цел постигането на конкретни показатели за изпълнение на политиката за развитие на ВУ**, възложена от министъра на ** в областта на качеството на учебния процес, научната и проектната дейност и акредитациите; да издава заповеди свързани с учебния процес, класирането и записването на студенти по предложение на ръководителите на катедри и след санкция на Факултетен съвет , за възлагане на часове в магистърски програми, докторски програми, бакалавърски специалности или на хоноровани преподаватели и експерти от бизнеса; да следи и отговаря за изпълнението на трудовата функция на академичния състав, съобразно утвърдения график и разпис на учебния процес и издава заповеди за регулярни проверки на учебния процес; да организира, ръководи, контролира и отговаря за оптималното функциониране на системата за финансово управление на качеството във ВУ**, в съответствие с приетите правилници и Наръчник по качество на ВУ**, както и други посочени в същата правомощия. Със следваща Заповед № З-156#1/22.01.2024 г., проф. Темелкова упълномощава заместник-ректора проф. Стоянов да подписва всички договори, споразумения и меморандуми между ВУ** и други юридически лица, свързани с учебния процес и научноизследователската дейност на ВУ**, считано от 21.01.2024 г.
Със Заповед № З-157/29.06.2023 г., ректорът проф. Миглена Темелкова упълномощава з.-ректора на ВУ** с ресор „***“ - доц. д-р Р. Д. да отговаря за: коректното, вярно и адекватно на фактическата ситуация изготвяне на всички финансово-счетоводни документи и ги подписва от името на ВУ**; организацията, ръководството и контрола по разработването на основни процедури, работни инструкции, указания и типови документи за въвеждане и актуализиране на системите за финансово управление и контрол във висшето училище; ръководството, организирането, реализирането и контрола при провеждането на финансовите анализи на бюджетните и небюджетните дейности, както и при осъществяването на вътрешен финансов контрол, посредством системите за финансово управление и контрол, да подписва всички свързани с това документи и да издава необходимите вътрешни индивидуални актове за нормалното им и ефективно протичане; както и други посочени в тази заповед правомощия. Заповедта влиза в сила от 29.06.2023 г. 
В качеството на Ректор на ВУ**, проф. Миглена Темелкова издава Заповед З-157#2/03.07.2023 г., с която на основание чл. 32, ал. 1 от Закона за висшето образование, чл. 20 от Правилника за устройството и дейността на ВУ** във връзка с длъжностна характеристика на заместник ректор с ресор „****“, упълномощава доц. д-р Р. Д. – заместник-ректор на ВУ** с посочения ресор, да представлява ВУ** пред институции и бенефициенти, и да подписва всички видове документи, свързани с дейността на висшето училище, включително трудови и граждански договори, и допълнителни споразумения по трудови договори. Контролът по изпълнението на заповедта е възложен на главния секретар и същата влиза в сила от 03.07.2023 г. 
От извършената справка в НБД „Население“ се установи, че Миглена Темелкова-Бакалова е майка на Н. Б..
На 27.06.2023 г. е проведено заседание на Катедрения съвет на катедра „***“ при ВУ**, видно от Протокол № 44/27.06.2023 г., което е открито от проф. Миглена Темелкова, в качеството й на Ректора на ВУ**. На заседанието проф. Темелкова обявява, че доц. П. Р. е назначена за временно изпълняващ длъжността ръководител на тази катедра, а доц. А. Ц. вече не е част от тази катедра, след което проф. Темелкова напуска заседанието. На това заседание, по т. 2.1 от протокола, са поставени на обсъждане четири кандидатури за постъпване на работа като преподаватели и асистенти в катедра „***“ /**/, в т.ч. и тази на инж. Н. Б. за длъжност „преподавател“. Съгласно изложеното в протокола, доц. Р., като обръща внимание на прогнозното натоварване на катедрата ** посочва, че има свободни часове, които могат да бъдат поети от тези кандидати, както и че в катедрата има достатъчно часове и дори някои от преподавателите са с много голям коефициент на натоварване. След проведено тайно гласуване на това заседание, Катедреният съвет на катедра „***“ приема решение, с което предлага на ректора на ВУ** да назначи четиримата кандидати за заемане на академична длъжност „асистент“ /1 бр./ и длъжност „преподавател“ /3 бр./. На едно от трите места за длъжност „преподавател“ е предложен инж. Н. Б. Видно от списъка за тайно гласуване за назначаване на академична длъжност „асистент“ и „преподавател“, проф. Темелкова-Бакалова не е посочена в същия. 
В писмо с вх. № КПК-10164-2/30.10.2024 г. на КПК се посочва от ректора на ВУ**, че след представени данни в отдел „**“ при ВУ** за наличие на ОКС „бакалавър“, като „преподаватели“ са назначени тримата кандидати, и тримата притежаващи ОКС „бакалавър“, едновременно попадащи и в категорията „експерти от практиката“.
На основание чл. 67, ал. 1 от Кодекса на труда и доклад на Ръководителя на Катедра „***“ са сключени трудови договори с кандидатите за преподаватели във ВУ**. С Трудов договор № ТД-51/24.07.2023 г., сключен между ВУ**, представлявано от проф. Миглена Темелкова-Бакалова и Н. Б., последният приема да изпълнява длъжността „преподавател, в. у.“, с код по НКПД: 23106001, за неопределено време, след изтичане на изпитателния срок по чл. 70 от Кодекса на труда. Видно от посочения договор, на мястото на работодателя – проф. Темелкова, същият е подписан със запетая от друго лице. 
Съгласно Длъжностна характеристика за заемане на длъжността „Преподавател-***“ при ВУ**, приета от Академичния съвет от 2022 г., подписана от Н. Б. на 24.07.2023 г., длъжността се заема при наличие на: 1. ОКС „бакалавър“ или ОКС „магистър“ в областта на информатиката, информационните технологии, комуникационната и компютърната техника и/или; 2. ОКС „магистър“ в друго научно направление и/или; 3. стаж в бизнес организации в областта на информатиката, информационните технологии, комуникационната и компютърната техника /експерти от практиката/, съобразно чл. 52, ал. 5 от З**. Длъжностната характеристика за заемане на длъжността „Преподавател-***“ за работодателя, утвърдил същата е подписана със запетая.
На основание Решение № 441 от 22 юни 2023 г. за утвърждаване на броя на приеманите за обучение студенти и докторанти в държавните висши училища и научните организации на Република България през 2023/2024 г., чл. 9, ал. 3, т. 6 от Закона за **, чл. 20 от Правила за приемане на студенти във ВУ** за образователно-квалификационна степен „магистър след бакалавър“ е издадена Заповед № З-168#1/09.10.2023 г. от ректора, като на мястото за подпис на последния, същата е подписана със запетая. С посочената заповед се нарежда да бъдат записани, приетите на второ класиране за студенти редовна, задочна и дистанционна форма на обучение, държавна и платена поръчка в 1-ви семестър на учебната 2023/2024 г. класираните кандидат-студенти, ОКС „магистър след бакалавър“. 
Видно от представените от ректора на ВУ** доказателства с писмо вх. № 10164-2/30.10.2024 г., д-р инж. М. П., директор на ** /Дирекция „***“/ при ВУ** подписва удостоверения, издадени на Н. Б., като: Удостоверение № 278 от 11 октомври 2024 г. и Удостоверение  № 978/29 октомври 2024 г. за това, че същият се е дипломирал успешно на първа редовна сесия за защита на магистърски тези на випуска, с протокол на ДИК № 74/20.06.2024 г. и му е издадена диплома за завършено висше образование, ОКС „магистър“, професионално направление „***“, специалност „***“. 
ВУ**, като публичен възложител, с посочено лице за контакт М. М., изпраща чрез Централизираната автоматизирана информационна система „**“ /ЦАИС/ при Агенцията за **, за публикуване в Регистъра на о. п. /РОП/, Обява за събиране на оферти за обществена поръчка на стойност по чл. 20, ал. 3 или ал. 7 от ЗОП, с предмет: „****“, с две обособени позиции. Същата е публикувана в РОП с уникален номер № 01401-2024-**. Видно от публикуваните в РОП документи и информация, Обявата е подписана от страна на Възложителя на обществената поръчка – ВУ** от М. М. на 13 юни 2024 г., като е изпратена и публикувана в този регистър на същата дата. След провеждане на процедурата за възлагане на обществената поръчка по реда на Глава двадесет и шеста във вр. с чл. 20, ал. 3, т. 1 от ЗОП, комисията назначена със заповед на помощник-ректора на ВУ**, в състав – В. А., доц. д-р Р. Д. и Б.С., извършва класиране и предлага на Възложителя за изпълнител на обособена позиция № 1 от поръчката, дружеството – „***“ ООД, съгласно утвърдения и подписан на 26.06.2024 г. за Възложителя Протокол № З-ОП-14#1/26.06.2024 г. на ВУ** от М. М. – помощник-ректор на ВУ**. Видно от протокола, няма подадена оферта за участие за обособена позиция № 2 на обществената поръчка с посочения по-горе предмет на възлагане. На 01.07.2024 г. е сключен Договор № Д-51 между ВУ**, представлявано от М. М. – помощник-ректор, длъжностно лице по чл. 7, ал. 1 от ЗОП, съгласно Заповед № З-304/06.12.2023 г. на ректора на ВУ** и „***“ ООД, представлявано от И. Т. и Л. Н., заедно и поотделно-управители за доставка на един брой лек автомобил „**“, модел „**“. Обявление за приключване на договора за обществената поръчка е изпратено на 23 август 2024 г. за публикуване в РОП по партидата на обществената поръчка от Възложителя: М. М., заемащ длъжността помощник-ректор на ВУ** за приключване на договора на 16 юли 2024 г. 
От извършената справка в ТРРЮЛНЦ се установи, че съдружници в дружеството „***“ ООД с ЕИК ** са И. Т. и Р. П., а управители са И. Т. и Л. Н..
Като публичен възложител на обществена поръчка ВУ**, с лице за контакт М. М., публикува чрез ЦАИС в РОП, Решение по чл. 22, ал. 1 от ЗОП за откриване на процедура с публично състезание на основание чл.18, ал. 1, т. 12 от ЗОП и предмет на поръчката: „*****“. Решението за откриване на процедурата от страна на Възложителя е подписано от М. М., изпратено и публикувано в РОП на 18 юли 2024 г., с посочен в същото уникален номер на поръчката № 01401-2024-***. Протокола по чл. 181, ал. 4 от ЗОП и чл. 60а от ППЗОП с вх. № З-ОП-16#5/16.09.2024 г. на ВУ** за резултатите от работата на комисията, назначена със Заповед № З-ОП-16/09.08.2024 г. на помощник ректора на ВУ** е утвърден и подписан за възложителя от М. на 30.09.2024 г. Съгласно записаното в протокола, отстранени са 5-ма участници в процедурата и е класиран на първо място участник - „***“ ЕООД. В РОП е публикувано Решение за определяне на изпълнител на обществена поръчка - дружеството „**“ ЕООД, което е подписано от М. М. на 9 октомври 2024 г. и публикувано на същата дата.
 От извършената справка в ТРРЮЛНЦ се установи, че едноличен собственик на капитала и управител на дружеството „**“ ЕООД с ЕИК *** е П. З. 
От справката в НБД „Население“ за родствени връзки на Миглена Темелкова-Бакалова не се установява наличие на родство по права линия, по съребрена линия-до четвърта степен включително, и по сватовство-до втора степен, включително, между нея и М. М., както и между нея и управителите на „****“ ООД и „***“ ЕООД. 
От извършената справка в ТРРЮЛНЦ се установи липса на съдружия и съвместно участие в органи на управление и контрол на търговско дружество на Миглена Темелкова-Бакалова и М. М.. 

Въз основа на така изяснената фактическа обстановка, комисията установи  следното от правна страна:

Сигналът е подаден от идентифицирано лице по смисъла на чл. 63 от Закона за противодействие на корупцията във връзка с чл. 15, ал. 2 от Закона за защита на лицата, подаващи сигнали или публично оповестяващи информация за нарушения (ЗЗЛПСПОИН). 
		За да е осъществен конфликт на интереси по смисъла на чл. 52 от Закона за противодействие на корупцията и за отнемане на незаконно придобитото имущество (отм.), респ. чл. 70 от Закона за противодействие на корупцията /ЗПК/, трябва да са налице три кумулативни предпоставки: лице, заемащо висша публична длъжност, респ. лице заемащо публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
		Легалните дефиниции на понятията „частен интерес“ и „облага“ се съдържат в чл. 53 и чл. 54 от ЗПКОНПИ (отм.), респ. в чл. 71 и 72 от ЗПК. Частен интерес е всеки интерес, който води до облага от материален или нематериален характер за лицето, заемащо висша публична длъжност, или за свързани с него лица, включително всяко поето задължение. Съгласно чл. 54 от ЗПКОНПИ (отм.) облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие, а според чл. 72 от ЗПК е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
		Определящо за установяването или липсата на конфликт на интереси е наличието на упражнено правомощие по служба в частен интерес - личен или на свързано лице по смисъла на § 1, т. 15 от ДР на ЗПКОНПИ /отм./, респ. §1, т. 9 от ДР на ЗПК, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията по служба на лицето, заемащо висша публична длъжност, респ. публична длъжност. 
	Съгласно легалното определение в § 1, т. 15 от ДР на ЗПКОНПИ /отм./, респ. §1, т. 9 от ДР на ЗПК, „свързани лица“ са съпрузите или лицата, които се намират във фактическо съжителство, роднините по права линия, по съребрена линия - до четвърта степен включително, и по сватовство - до втора степен включително; както и физически и юридически лица, с които лицето, заемащо висша публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
	Миглена Темелкова-Бакалова, в качеството й на ректор на В. у.** е лице, заемащо публична длъжност по смисъла на чл. 6, ал. 1, т. 45 от ЗПК /обн., ДВ, бр. 84/2023 г., в сила от 06.10.2023 г./, респ. лице, заемащо висша публична длъжност по чл. 6, ал. 1, т. 45 от ЗПКОНПИ /отм./. Органът, компетентен да се произнесе относно наличието или липсата на конфликт на интереси по отношение на нея в посоченото качество е КПК. 
		Установеното обстоятелство от справката в НБД „Население“ за наличие на родство по права линия между Миглена Темелкова-Бакалова и Н.Б. /майка и син/, обуславя наличието на свързаност по смисъла на §1, т. 9, б. „а“ от ДР на ЗПК.
На основание чл. 16, ал. 2 от З**, в. у. възниква като юридическо лице след обнародването на решението на Народното събрание за неговото създаване в "Държавен вестник". Съгласно Решение на Народното събрание на Република България, публикувано в ДВ, бр. 38 от 26 май 2015 г., на основание чл. 9, ал. 2, т. 1 във вр. с чл. 17, ал. 4 от Закона за висшето образование, В. у. ** (ВУ**) е правоприемник на К. ** - С. ВУ** е акредитирано държавно в. у., бюджетно предприятие съгласно §1, т. 1 от ДР на Закона за счетоводството, със статут на второстепенен разпоредител с бюджет към Министерството на ***, на основание чл. 11, ал. 9 от Закона за публичните финанси.
Съгласно чл. 10, ал. 2, т. 10 от Закона за в.о., държавен орган за осъществяване на националната политика във висшето образование е министърът на образованието и науката, в правомощие на който е да сключва договор за управление с ректора на държавното в. у. при условията и по реда на този закон за срока на неговия мандат, осъществява контрол по договора и приема ежегоден отчет за изпълнението му. Ректорът, на основание чл. 32, ал. 1 от З**, представлява висшето училище, по право е член на академичния съвет и негов председател, както и сключва и прекратява трудови договори, които му функции са част от правомощията му изброени в посочената норма. Ректорът назначава и освобождава помощник-ректор, който може да не е член на академичния състав на висшето училище. Помощник-ректорът подпомага ректора по въпроси, свързани с административното и финансовото управление, както и с управлението на имуществото на висшето училище /чл. 33а от ЗВО/. 
На основание чл. 48, ал. 1 от З**, длъжностите на научно-преподавателския състав във висшите училища са: 1. за хабилитирани преподаватели - доцент и професор; 2. за нехабилитирани преподаватели - асистент и главен асистент. Съгласно чл. 48, ал. 2 от този закон, длъжностите на нехабилитираните лица, на които се възлага само преподавателска дейност за неспециалисти по езиково обучение, спорт, изкуство и други, са преподавател и старши преподавател. Академичните длъжности "асистент", "главен асистент", "доцент" и "професор" се заемат при условията и по реда на Закона за развитието на академичния състав в Република България и на правилниците на висшите училища /ал. 3 на чл. 48 от З**/.
Длъжностите по чл. 48, ал. 2 се заемат със срочни или трудови договори за неопределено време при условия и по ред, определени в правилниците на висшето училище /чл. 54, ал. 2 от З**/. Съгласно чл. 52, ал. 5 от З**, висшите училища имат право да привличат изявени специалисти от практиката с решение на съответния факултетен съвет при условия и по ред, определени в правилника за дейността на висшето училище.
Управлението на ВУ** и на звената му се осъществява от изборни академични органи и назначавани административни ръководители в съответствие със З** и Кодекса на труда (КТ), съгласно чл. 8, ал. 1 от Правилника за устройството и дейността на В.у. ** /Правилника на ВУ**/. Академичните органи за управление на ВУ** са Общото събрание (ОС), Академичният съвет (АС) и Ректорът. Те се избират с четиригодишен мандат, който следва мандата на ОС /чл. 9, ал. 1 от Правилника от ВУ**/. Общото събрание /ОС/ на висшето училище избира с тайно гласуване ректор и председателят на ОС сключва с новоизбрания ректор договор по чл. 107 от КТ. Съгласно чл. 21, ал. 1 от Правилника на ВУ**, заместник-ректорът подпомага дейността на ректора и има право да го представлява, когато е упълномощен от него. Също така, при отсъствие на ректора, заместник-ректор го замества, по изрична негова писмена заповед.
Съгласно чл. 45, ал. 8 от Правилника на ВУ**, студентите имат право да избират и да бъдат избирани в ръководните органи на ВУ** и неговите структурни и първични звена. Академичният състав се състои и от нехабилитираните преподаватели, на които се възлага само преподавателска дейност по езиково обучение, спорт и други, които са: „преподавател” и „старши преподавател”, съгласно чл. 48, ал. 2 от З**, преповторен текста в чл. 51, ал. 1 от Правилника на ВУ**.
Една от хипотезите на чл. 70, ал. 1 от Кодекса на труда посочва, че когато работата изисква да се провери годността на работника или служителя да я изпълнява, окончателното приемане на работа може да се предшествува от договор със срок за изпитване до 6 месеца. Такъв договор може да се сключи и когато работникът или служителят желае да провери дали работата е подходяща за него. Съгласно Националната класификация на професиите и длъжностите (НКПД 2011), под код 23106001 са определени лицата с професия „преподавател, в. у.“, като в следващите кодове са изброени другите професии на „гост-преподавател, в. у.“ и на „хоноруван преподавател, в. у.“. 
		От събраните доказателства в административното производство се установи, че Миглена Темелкова-Бакалова, в качеството й на ректор на В.у. **, не е упражнила свои правомощия по служба по отношение на свързаното с нея лице – Н. Б. във връзка със сключен Трудов договор № ТД-51/24.07.2023 г. за назначаване на последния на длъжност „преподавател“ във висшето училище и утвърждаване на Длъжностна характеристика на длъжността „преподавател“ – ***, тъй като същите не са подписани от Темелкова, видно от самите тях - подписани със „запетая“. В подкрепа на това обстоятелство е Заповед № З-157#2/03.07.2023 г., с която проф. Темелкова-Бакалова, в качеството й на ректор на ВУ..** е упълномощила доц. Р.Д. -  заместник-ректор на висшето училище да подписва всички видове документи, свързани с дейността на ВУ**, включително трудови и граждански договори и допълнителни споразумения по трудовите договори.  
Ректорът на ВУ**, проф. Темелкова-Бакалова не е упражнила правомощия по служба и във връзка с издадените Удостоверение № 278 от 11 октомври 2024 г. и Удостоверение № 978 от 29 октомври 2024 г. за дипломиралия се успешно на първа сесия за защита на магистърски тези на випуска и издадена диплома за завършено висше образование, ОКС „магистър“ на свързаното с нея лице – Н. Б., тъй като същите са подписани от друго длъжностно лице – д-р П., директор при ВУ**.  
Липсата, на която и да е от трите кумулативни предпоставки за да е осъществен конфликт на интереси по смисъла на чл. 70 от ЗПК, в случая липса на упражнени правомощия по служба, обуславя липсата на конфликт на интереси. 
		Във връзка с твърденията в сигнала относно проведени обществени поръчки за доставки от ВУ** на нови автомобили и компютри, се установи, че в качеството на публичен възложител по смисъла на чл. 5 от ЗОП от страна на висшето училище са проведени две обществени поръчки със следните предмети: „***“ и „***“. Документите, свързани с организирането и провеждането на обществените поръчки с посочените предмети от публичния възложител – ВУ**, представляван от ректора проф. Темелкова-Бакалова, са подписани от помощник-ректора М. М., както следва:
1. Обява за събиране на оферти за обществена поръчка с предмет: „***“, с две обособени позиции, с уникален номер № 01401-2024-** в РОП, подписана на 13 юни 2024 г.;
2. Утвърден и подписан на 26.06.2024 г. Протокол № З-ОП-14#1/26.06.2024 г. на ВУ**;
3. Договор № Д-51 от 01.07.2024 г., сключен между ВУ**, представлявано от М. М. – помощник-ректор, длъжностно лице по чл. 7, ал. 1 от ЗОП, съгласно Заповед № З-304/06.12.2023 г. на ректора на ВУ** и „**“ ООД;
4. Обявление за приключване на договора /Договор № Д-51 от 01.07.2024 г./ за обществената поръчка, изпратено на 23 август 2024 г. за публикуване в РОП;
5. Решение по чл. 22, ал. 1 от ЗОП за откриване на процедура за възлагане на обществена поръчка с публично състезание, с предмет „***“, с уникален номер на поръчката № 01401-2024-**, подписано, изпратено и публикувано в РОП на 18 юли 2024 г.;
6.  Протокол с вх. № З-ОП-16+5/16.09.2024 г. на ВУ** за резултатите от работата на комисията, утвърден и подписан за възложителя на 30.09.2024 г.
7. Решение за определяне на изпълнител на обществена поръчка - дружество „**“ ЕООД, подписано на 9 октомври 2024 г.
		От горното следва, че Миглена Темелкова-Бакалова, в качеството й на Ректор на ВУ**, не упражнила правомощия по служба във връзка с проведените обществени поръчки за доставка на нови автомобили и компютри, от което следва, че не са налице трите кумулативни предпоставки за наличието на конфликт на интереси, по смисъла на чл. 52 от ЗПКОНПИ (отм.), респ. чл. 70 от ЗПК.
		Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени от Миглена Темелкова-Бакалова, в качеството й на ректор на В. у. **правомощия по служба в частен интерес.
Предвид изложеното и на основание чл. 92, ал. 1 и ал. 2 от ЗПК, във вр. с § 7, ал. 2 от ПЗР на ЗПК, Комисията за противодействие на корупцията

Р Е Ш И:

 НЕ УСТАНОВЯВА конфликт на интереси по отношение на Миглена Темелкова-Бакалова, ЕГН ***, в качеството й на ректор на В. у.** и лице, заемащо публична длъжност по смисъла на чл. 6, ал. 1, т. 45 от ЗПКОНПИ /отм./, респ. публична длъжност по чл. 6, ал. 1, т. 45 от ЗПК, поради липса на упражнени правомощия по служба по отношение на свързаното с нея лице Н. Б. във връзка със сключен Трудов договор № ТД-51/24.07.2023 г. по описа на ВУ**, утвърждаване на Длъжностна характеристика на длъжността „преподавател“ – ** и издадени Удостоверение № 278 от 11 октомври 2024 г. и Удостоверение № 978 от 29 октомври 2024 г. по описа на ВУ**.

НЕ УСТАНОВЯВА конфликт на интереси по отношение на Миглена Темелкова-Бакалова, ЕГН ***, в качеството й на ректор на В.у. ** и лице, заемащо публична длъжност по смисъла на чл. 6, ал. 1, т. 45 от ЗПК във връзка с провеждането на обществена поръчка с предмет: „***“, с две обособени позиции, с уникален номер № 01401-2024-** в РОП, поради липса на упражнение правомощия по служба.
	
НЕ УСТАНОВЯВА конфликт на интереси по отношение на Миглена Темелкова-Бакалова, ЕГН 7601101094, в качеството й на ректор на В.у. ** и лице, заемащо публична длъжност по смисъла на чл. 6, ал. 1, т. 45 от ЗПК във връзка с провеждане на обществена поръчка с предмет: „***“, с уникален номер на поръчката № 01401-2024-**, поради липса на упражнение правомощия по служба.

	Препис от решението да се изпрати на С. г. прокуратура, с оглед преценка за реализиране на правомощията й по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаване на решението, с което се установява липсата на конфликт на интереси и с оглед правомощията по надзор за законност на административните актове.

          КОМИСИЯ:

              ЗАМЕСТНИК-ПРЕДСЕДАТЕЛ:……/п/………...../АНТОН СЛАВЧЕВ /
                             
                             ЧЛЕН:……………………/п/………………….../АНТОАНЕТА ЦОНКОВА/

      ЧЛЕН:………………/п/…...……………....……………./ПЛАМЕН ЙОЦОВ/

                            ЧЛЕН:…………/п/………...……………....…………./СИЛВИЯ КЪДРЕВА/













